  Наталья Тетерина Южтолэзе Удмуртилэн тӧроез Александр Бречалов элькунысь дышетсконниосысь студентъёсын пумиськонъёс ортчытоз. Со сярысь улосвыллэн кивалтӥсез ВКонтакте мерлыко вотэсбамаз ивортӥз. Кызьы кыл сётӥ вал, кутскисько студентъёсын пумиськонъёсты, кудъёсызлэн йылпумъянэз студентъёслэн #УдмуртияЗаряжает форумзы луоз Александр Бречалов, Удмуртилэн тӧроезУдмурт кун университетын дышетскисьёсын пумиськон нырысь-вылысь чакланъёсъя 5-тӥ южтолэзе луоз, Ижкарысь техникая кун университетлэн студентъёсыныз — 6-тӥ южтолэзе. Студентъёсын но вузъёслэн кивалтӥсьёсынызы пумиськонъёс сярысь Удмуртилэн тӧроез тулыспаллэн кутсконаз, меӵак эфирын мерлыко вотэсъёс пыр вуэм юанъёслы валэктон сётъякуз, вераз. Мон одӥг пол но асьме вылӥ дышетсконниосын герӟаськем темаез ӧй кутскылы, со вискын вал туж трос юанъёс. <…> матысь дыре мон <…> пумисько ректоръёслэн составенызы, соку ик котькуд вузын кӧня ке пумиськонъёс радъяськозы. Котькуд вузын мон студентъёсын пумиськыло Александр Бречалов, Удмуртилэн тӧроезТӧроен пумиськонъёсы пыриськыны мылкыд карисьёс «Удмуртия заряжает!» группаын радъяськоз. Тегъёс: УдГУ ИжГТУ Ижкар Удмуртия студентъёс Мерлык АлександрБречалов  